**Қызметін Қазақстан Республикасының аумағында интернет-алаң арқылы жүзеге асыратын шетелдік компаниялардың пайдасына және бөлінісінде, күнтізбелік тоқсанда жүзеге асырылған төлемдер мен аударымдардың жиынтық сомалары туралы мәліметтерді төлем және банк ұйымдарымен мемлекеттік кірістер органына ұсыну нысанын және оларды ұсыну Қағидалары мен мерзімдерін бекіту туралы» бұйрық жобасын қабылдаудың ықтимал қоғамдық-саяси, құқықтық, ақпараттық және өзге де салдарларын БАҒАЛАУ**

(бұдан әрі – Жоба)

1. **Әлеуметтік-экономикалық салдарларды бағалау:**

Жоба халықтың кең тобының мүдделеріне әсер ететін немесе қоғамдық-саяси пікірталастарды тудыратын өзгерістерді көздемейді. Жоба экономикалық қызметтің ашықтығын арттыруға, салық тәртібін нығайтуға және әділ салық салуды қамтамасыз етуге оң әсер етеді.

Жобаның қабылдануы қоғамда әлеуметтік шиеленіс немесе наразылық тудырмайды. Керісінше, ол салықтық әкімшілендіру процесіне және бюджетке салықтар мен басқа да міндетті төлемдерді төлеуден жалтаратын тұлғаларға қатысты уақтылы шаралар қабылдауға бағытталған, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

1. **Құқықтық салдарларды бағалау:**

Жоба Қазақстан Республикасы Салық кодексінің (бұдан әрі – Салық кодексі) 54-бабының 9-тармағына және 55-бабының 2-тармағының 2) тармақшасына сәйкес және қызметін Қазақстан Республикасының аумағында интернет-алаң арқылы жүзеге асыратын шетелдік компаниялардың табыстарын анықтау мақсатындаәзірленген. Тиісінше, Жоба Қазақстан Республикасы Конституцияға және қолданыстағы өзге де Қазақстан Республикасы нормативтік құқықтық актілерге қайшы келмейді.

Ұсынылып отырған құқықтық реттеу қажетті және негізделген болып табылады, себебі Жоба Қызметін Қазақстан Республикасының аумағында интернет-алаң арқылы жүзеге асыратын шетелдік компаниялардың пайдасына және бөлінісінде жүзеге асырылған, күнтізбелік тоқсандағы төлемдер мен аударымдардың жиынтық сомалары туралы мәліметтерді мемлекеттік кірістер органына беру Қағидаларын, мерзімдерін және нысандарын белгілейді. Бұл әкімшілік тәжірибеде құқықтық анықтықты және бірізділікті қамтамасыз етуге ықпал етеді.

Жоба салық төлеушілер үшін жаңа міндеттемелер немесе шектеулер енгізбейді, тек Салық кодексінде көзделген процесті реттейді.

Осылайша, жоба заңнаманы қолдануда құқықтық анықтықты және болжамдылықты нығайтуға ықпал етеді.

1. **Ақпараттық салдарларды бағалау:**

Бұйрық жобасының ақпараттық салдары орташа деңгейде деп бағаланады, себебі Жоба қызметін Қазақстан Республикасының аумағында интернет-алаң арқылы жүзеге асыратын шетелдік компаниялардың пайдасына және бөлінісінде жүзеге асырылған, күнтізбелік тоқсанда жүзеге асырылған төлемдер мен аударымдардың жиынтық сомалары туралы мәліметтерді мемлекеттік кірістер органына ұсыну Қағидаларын, мерзімдерін және нысандарын реттейді, бұл өз кезегінде көлеңкелі экономиканың үлесін қысқартуға алып келеді.

Бұдан бөлек, Салық кодексінің нормаларына сәйкестендіруге байланысты түсіндіру жұмыстарын жүргізу талап етілмейді, қажет болған жағдайда   
баспасөз-хабарламасы ұсынылады.

1. **Өзге салдарларды бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер нормаларды техникалық нақтылауға бағытталған және ұйымдастырушылық немесе институционалдық реформаларды көздемейді.

Басқа салдарлар болжанбайды.

**Министр М. Такиев**