|  |
| --- |
| Бұйрықпен бекітілген |

**Төлем және банк ұйымдарымен мемлекеттік кірістер органына қызметін Қазақстан Республикасының аумағында интернет-алаң арқылы жүзеге асыратын шетелдік компаниялардың пайдасына және бөлінісінде, күнтізбелік тоқсанда жүзеге асырылған төлемдер мен аударымдардың жиынтық сомалары туралы мәліметтерді ұсыну қағидалары мен мерзімдері**

**1-тарау. Жалпы ережелер**

1. Осы төлем және банк ұйымдарымен мемлекеттік кірістер органынақызметін Қазақстан Республикасының аумағында интернет-алаң арқылы жүзеге асыратын шетелдік компаниялардың пайдасына және бөлінісінде, күнтізбелік тоқсанда жүзеге асырылғантөлемдер мен аударымдардың жиынтық сомалары туралы мәліметтерді ұсыну қағидалары мен мерзімдері (бұдан әрі – Қағидалар) Қазақстан Республикасы Салық кодексінің 54-бабының 9-тармағына және   
   55-бабының 2-тармағының 2) тармақшасына сәйкес әзірленген және төлем және банк ұйымдарымен Қазақстан Республикасы Қаржы министрлігі Мемлекеттік кірістер комитетіне (бұдан әрі – Комитет) қызметін Қазақстан Республикасының аумағында интернет-алаң арқылы жүзеге асыратын шетелдік компаниялардың пайдасына және бөлінісінде, күнтізбелік тоқсанда жүзеге асырылған төлемдер мен аударымдардың жиынтық сомалары туралы мәліметтерді ұсыну тәртібін айқындайды.
2. Осы Қағидаларда келесі ұғымдар қолданылады:
3. интернет-алаң – ортақ пайдаланылатын телекоммуникация желісі мен интернет арқылы тауарлар сатуға, қызметтер көрсетуге, қызметтер көрсету туралы ұсыныстарға, оның ішінде интернет-дүкенге және (немесе) сауда алаңына қолжетімділік беру арқылы өзге тұлғаларға көрсетілетін қызметтерді сату және көрсету, тапсырысты ресімдеу және төлем жасау үшін мүмкіндік беру бойынша делдалдық қызметтер көрсетуге арналған интернет-дүкен және (немесе) сауда алаңы;
4. қызметін Қазақстан Республикасының аумағында интернет-алаң арқылы жүзеге асыратын шетелдік компания (бұдан әрі – Шетелік компания)   
   – Қазақстан Республикасының аумағында интернет-алаң арқылы тауарларды өткізуді жүзеге асыратын және (немесе) қызметтерді көрсететін бейрезидент-заңды тұлға;
5. merchant коды – банктік және төлем жүйелері бизнес санатын көрсету үшін пайдаланатын төрт таңбалы нөмір;
6. merchant id – шетелдік компанияны төлем немесе ақша аударымын алушы ретінде бірегейлендіретін таңбалар жиынтығы;
7. merchant name – эквайринг операцияларын жүргізу кезінде төлем жүйесінде кәсіпкерлік субъектісі ретінде бірегейлендірілетін атауы.

**2-Тарау. Төлем және банк ұйымдарымен мемлекеттік кірістер органына қызметін Қазақстан Республикасының аумағында   
интернет-алаң арқылы жүзеге асыратын шетелдік компаниялардың пайдасына және бөлінісінде, күнтізбелік тоқсанда жүзеге асырылған төлемдер мен аударымдардың жиынтық сомалары туралы мәліметтерді ұсыну қағидалары мен мерзімдері**

4. Төлем және банктік ұйымдары Комитетке Шетелдік компаниялардың пайдасына және бөлінісінде күнтізбелік тоқсанда жүзеге асырылған төлемдер мен аударымдардың жиынтық сомалары туралы мәліметтерді   
(бұдан әрі – Мәліметтер) осы Қағидалардың 1-қосымшасына сәйкес нысан бойынша ұсынады.

Мәліметтер Комитеттің интернет-ресурсында ([www.kgd.gov.kz](http://www.kgd.gov.kz)) «Қызметі», «Төлеушілер тізімдері», «Қазақстан Республикасының аумағында интернет-алаң арқылы қызметті жүзеге асыратын шетелдік компаниялардың тізілімі» бөлімінде жарияланған шетелдік компанияларға қатысты ұсынылады.

Көрсетілуге жататын деректер болмаған жағдайда, Мәліметтер нөлдік мәндермен ұсынылады.

5. Төлем және банк ұйымдары Мәліметтерді есепті тоқсаннан кейінгі екінші айдың 15-інен кешіктірмей Комитетке ұсынады.

6. Төлем және банк ұйымдары Мәліметтерді Комитетке интеграцияланған салық әкімшілендіру жүйесі (бұдан әрі – ИСӘЖ) техникалық ақаулар (қателер) болған жағдайларды қоспағанда, ИСӘЖ арқылы ұсынылады. ИСӘЖ-де техникалық ақаулар (қателер) болған жағдайларда Мәліметтер Комитетке қағаз күйінде пошта байланысы арқылы ұсынылады.

ИСӘЖ-де техникалық ақаулардың (қателердің) бар екендігі туралы ақпарат Комитеттің сайтында техникалық ақаулардың (қателердің) бар екендігі туралы баспасөз релизін жариялау арқылы расталады.

ИСӘЖ-де интеграция орнатылғанға дейін Мәліметтер қағаз түрінде ұсынылады.

7. Мәліметтер Комитетке қазақ немесе орыс тілінде ұсынылады және оларды ұйым басшысы немесе оны алмастыратын тұлға қол қояды.

Ұйым басшысы ұсынылған Мәліметтердің дұрыстығы мен уақтылығына жеке жауапты болады.